CELEX: 22020D0385
Language: lt
Date: 1582502400000
Title: Akr Ir es Ambasadorių Komiteto Sprendimas Nr. 1/2020 2020 m. vasario 24 d. kuriuo skiriami Bendradarbiavimo žemės ūkio ir kaimo srityse techninio centro (CTA) Vykdomosios valdybos nariai ir direktorius [2020/385]

9.3.2020   
               
               
                  LT
               
               
                  Europos Sąjungos oficialusis leidinys
               
               
                  L 72/26
               
            
         AKR IR ES AMBASADORIŲ KOMITETO SPRENDIMAS Nr. 1/2020
         2020 m. vasario 24 d.
         kuriuo skiriami Bendradarbiavimo žemės ūkio ir kaimo srityse techninio centro (CTA) Vykdomosios valdybos nariai ir direktorius [2020/385]
         AKR IR ES AMBASADORIŲ KOMITETAS,
         atsižvelgdamas į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių (1), ypač į jo III priedo 2 straipsnio 5 dalį,
         atsižvelgdamas į 2013 m. lapkričio 7 d. AKR ir ES ambasadorių komiteto sprendimą Nr. 5/2013 dėl Bendradarbiavimo žemės ūkio ir kaimo srityse techninio centro (CTA) statuto (2), ypač į jo priedo 5 straipsnio 4 dalį ir 7 straipsnio 1 dalį,
         kadangi:
         
                     (1)
                  
                  
                     CTA statuto 5 straipsnio 4 dalyje nustatyta, kad Bendradarbiavimo žemės ūkio ir kaimo srityse techninio centro (CTA) Vykdomosios valdybos narius skiria AKR ir ES ambasadorių komitetas, laikydamasis savo nustatytų procedūrų, ne ilgesniam kaip penkerių metų laikotarpiui ir atlieka laikotarpio vidurio peržiūrą;
                  
               
                     (2)
                  
                  
                     CTA statuto 7 straipsnio 1 dalyje nustatyta, kad Bendradarbiavimo žemės ūkio ir kaimo srityse techninio centro (CTA) direktorių Vykdomosios valdybos pasiūlymu skiria AKR ir ES ambasadorių komitetas ne ilgesniam kaip penkerių metų laikotarpiui;
                  
               
                     (3)
                  
                  
                     pagal AKR ir ES partnerystės susitarimo 95 straipsnio 1 dalį šis susitarimas nustos galioti 2020 m. vasario 29 d.;
                  
               
                     (4)
                  
                  
                     vadovaujantis 2018 m. gruodžio 17 d. AKR ir ES ambasadorių komiteto sprendimu Nr. 5/2018 dėl Bendradarbiavimo žemės ūkio ir kaimo srityse techninio centro (CTA) Vykdomosios valdybos narių skyrimo (3), Vykdomosios valdybos narių kadencija baigiasi 2020 m. vasario 29 d.;
                  
               
                     (5)
                  
                  
                     vadovaujantis 2014 m. spalio 23 d. AKR ir ES ambasadorių komiteto sprendimu Nr. 3/2014 dėl bendradarbiavimo žemės ūkio ir kaimo srityse techninio centro direktoriaus skyrimo naujai kadencijai (4), direktoriaus kadencija baigiasi 2020 m. vasario 29 d.;
                  
               
                     (6)
                  
                  
                     vadovaujantis 2019 m. gruodžio 17 d. AKR ir ES ambasadorių komiteto sprendimu Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (5), AKR ir ES partnerystės susitarimo nuostatų taikymas pratęsiamas iki 2020 m. gruodžio 31 d. ar kol įsigalios naujasis susitarimas, arba kol Sąjungos ir AKR valstybių naujasis susitarimas bus pradėtas laikinai taikyti, priklausomai nuo to, kuri diena ankstesnė. Todėl turėtų būti iš naujo paskirti CTA Vykdomosios valdybos nariai ir paskirtas naujas CTA direktorius laikotarpiui iki 2020 m. gruodžio 31 d.;
                  
               
                     (7)
                  
                  
                     2020 m. sausio 10 d. Vykdomoji valdyba pateikė rekomendaciją, o vėliau, 2020 m. vasario 6 d., pareiškimą dėl CTA direktoriaus skyrimo laikotarpiui nuo 2020 m. kovo 1 d. iki gruodžio 31 d.,
                  
               NUSPRENDĖ:
         
            1 straipsnis
            Nedarant poveikio vėlesniems sprendimams, kuriuos AKR ir ES ambasadorių komitetui gali tekti priimti atsižvelgiant į savo prerogatyvas, CTA Vykdomosios valdybos nariais laikotarpiui iki 2020 m. gruodžio 31 d. iš naujo skiriami:
            
                        —
                     
                     
                        Prof. Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        Dr. Boitshoko NTSHABELE ir
                     
                  
                        —
                     
                     
                        Frederike PRAASTERINK.
                     
                  
         
            2 straipsnis
            Nedarant poveikio vėlesniems sprendimams, kuriuos AKR ir ES ambasadorių komitetui gali tekti priimti atsižvelgiant į savo prerogatyvas, CTA Vykdomosios valdybos direktoriumi laikotarpiui iki 2020 m. gruodžio 31 d. skiriamas:
            
                        —
                     
                     
                        Dr. Ibrahim Dominic KHADAR.
                     
                  
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. vasario 24 d.
            
               
                  AKR ir ES ambasadorių komiteto vardu
               
               
                  Pirmininkė
               
               Irena ANDRASSY
            
         
         
            (1)  OL L 317, 2000 12 15, p. 3.
         
            (2)  OL L 309, 2013 11 19, p. 50.
         
            (3)  OL L 8, 2019 1 10, p. 36.
         
            (4)  OL L 332, 2014 11 19, p. 49.
         
            (5)  OL L 1, 2020 1 3, p. 3.